
ROMÂNIA

JUDEŢUL BIHOR

COMUNA TARCEA

PRIMAR

P R O I E C T   DE   H O T Ă R Â R E

Nr.27 din 19.03.2024
privind aprobarea tipului de suport alimentar, precum şi a modalităţii de distribuire a acestuia preşcolarilor și elevilor din Școala Gimnazială nr.1 Tarcea, în cadrul Programului național „Masă sanătoasă”
CONSILIUL LOCAL AL COMUNEI TARCEA, întrunit în şedinţa ordinară din data de __.__.2024;

Având în vedere:

Referatul de aprobare nr.53/19.03.2024 al domnului Primar Anton-Arpad VAJNA în calitate de inițiator al proiectului de hotărâre;

-Raportul de Specialitate nr.54/19.03.2024 al Compartimentului Achiziții Publice cu privire la aprobarea tipului de suport alimentar, precum şi a modalităţii de distribuire a acestuia preşcolarilor și elevilor din Școala Gimnazială nr.1 Tarcea, în cadrul Programului național „Masă sanătoasă”;

-Raportul de avizare ale comisiei de specialitate pentru  activități social-culturale, culte, învăţământ, sănătate, familie, muncă, protecţie socială, protecţie copii, tineret, sport și turism;

-Adresa nr.400/19.03.2024 și a Hotarârea nr.13 din 19.03.2024 a Consiliului de Administrație al Scolii Gimnaziale Nr.1 Tarcea privind aprobarea programului național ”Masă sănătoasă”; 
    
Analizând prevederile: 
-art.1, alin.(1), art.2, alin. (6), art.3, alin. (1), lit. b) şi alin. (3), art. 6, alin. (1), alin.(3)-(7) şi art. 13, lit. c) din Hotărârea Guvernului nr. 24/2024 privind instituirea Programului naţional „Masă sănătoasă”;
-art.2, alin.(2), art.7, alin. (2) şi art.113, alin. (12) din Legea nr. 98/2016 privind achiziţiile publice, cu modificările şi completările ulterioare;
-Ordinului nr. 3.840/81/2024 privind aprobarea Listei unităţilor de învăţământ preuniversitar incluse în Programul naţional "Masă sănătoasă" în anul 2024;
-Hotărârii Guvernului nr. 177 din 28 februarie 2024 privind repartizarea pe unităţi/subdiviziuni administrativ-teritoriale şi pe unităţi de învăţământ preuniversitar de stat a sumei, prevăzută în bugetul de stat pe anul 2024, pentru finanţarea Programului naţional "Masă sănătoasă";

-art.129 alin.(2) lit.d) si alin. (7), lit.a) si lit.b) din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare;

În temeiul dispozițiilor art.196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ cu modificările și completările ulterioare;
Cu __ voturi ”pentru”, __ voturi ”împotrivă” şi __ ”abțineri” din cei  __ consilieri prezenţi;
H O T Ă R Ă Ş T E :

Art.1.(1).-Se aprobă, pentru anul 2024, pe perioada desfăşurării cursurilor şcolare, acordarea, zilnic, cu titlu gratuit, a tipului de suport alimentar constând în masă caldă în regim catering în limita valorii de 15 lei/zi/beneficiar, cu TVA inclus, ce se va acorda prescolarilor si elevilor Școlii Gimnaziale Nr.1 Tarcea, comuna Tarcea, judetul Bihor în cadrul Programului national „Masă sănătoasă”, după cum urmează:
- Școala Gimnazială Nr.1 Tarcea pentru un număr de 311 preșcolari și elevi.
     
(2).-Se aprobă valoarea estimată a contractului de achiziţie în sumă de 691.000 lei, cu TVA inclus.

(3).-Procedura de atribuire a contractelor de furnizare/servicii a întregii mese calde, în sistem de catering, se organizează de către Comuna Tarcea prin compartimentul achiziții publice, potrivit prevederilor Legii nr. 98/2016 privind achiziţiile publice, cu modificările şi completările ulterioare.

Art.2.-Cu aducerea la îndeplinire a prevederilor prezentei Hotărâri se desemnează Primarul Comunei Tarcea, domnul Anton-Arpad VAJNA și Directorul Școlii Gimnaziale nr.1 Tarcea, doamna Monika PAP. 

Art.3.-Prezenta hotărâre se comunică cu:
-Instituţia Prefectului – Județul Bihor,

-Primarul Comunei Tarcea,

-Compartimentul Financiar-Contabil,
-Compartimentul Achiziții Publice,
-Școala Gimnazială nr.1 Tarcea,

-Se aduce la cunoştinţă publică prin afişare
-La dosar.
Inițiator:



Avizat pentru legalitate:
Primar,



Secretarul general al Comunei Tarcea,

Anton-Arpad VAJNA

Elisabeta BĂICAN
Tarcea nr.238, cod poştal 417570, Tel: (0040)0259355807, CUI 5199045

